Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara daitezen Nafarroako Kutxa Fundazioarentzat banku-fundazioa izateari uzten dionean arau-esparru egokiena zein izanen den aztertzeko Ponentziaren barne-funtzionamendurako arauak, zeinak ponentziak berak onetsi baitzituen 2021eko martxoaren 9an eginiko bilkuran. Hona testua:

Nafarroako Kutxa Fundazioarentzat arau-esparru egokiena zein izanen den aztertzeko Ponentziak, zeina Lehendakaritzako, Berdintasuneko, Funtzio Publikoko eta Barneko Batzordearen baitan eratu baita, 2021eko martxoaren 9an egindako bileran, erabaki hau hartu zuen:

Nafarroako Kutxa Fundazioarentzat banku-fundazioa izateari uzten dionean arau-egokiena zein izanen den aztertzeko Ponentziaren barne-funtzionamendurako arauak onestea.

**Lehena.** Sorturiko ponentziaren xedea da Nafarroako Kutxa Fundazioarentzat arau-egokiena zein izanen den aztertzea.

Behin txostena eginda, Legebiltzarreko Mahaiari igorriko zaio, aurkez litezkeen boto partikularrekin batera; eta Mahaiak Batzordeko kideei bidaliko die, eztabaidatu eta bozkatzeko.

**Bigarrena.** Hona ponentzia osatuko duten foru parlamentarien zerrenda:

– �Juan Luis Sánchez de Muniáin Lacasia jauna (Navarra Suma).
Ordezkoa: Marta Álvarez Alonso andrea

– �María Inmaculada Jurío Macaya andrea
(Nafarroako Alderdi Sozialista).
Ordezkoa: Ainhoa Unzu Garate andrea

– �Blanca Isabel Regúlez Álvarez andrea
(Geroa Bai).
Ordezkoa: Jabi Arakama Urtiaga jauna

– �Aranzazu Izurdiaga Osinaga andrea
(EH Bildu Nafarroa).
Ordezkoa: Adolfo Araiz Flamarique jauna.

– �Mikel Buil García jauna
(Podemos Ahal Dugu Nafarroa)
Ordezkoa: Ainhoa Aznárez Igarza andrea.

– �María Luisa De Simón Caballero andrea (Izquierda-Ezkerrako talde parlamentario mistoa).

**Hirugarrena.** Ponentziak aho batez María Inmaculada Jurío Macaya andrea hautatu du lehendakari. Ponentziako idazkari-lanetan jardunen da ponentziari laguntzen dion legelaria, edo haren ordezkoa.

**Laugarrena.** Ponentziak boto ponderatuaren sistemaren bidez hartuko ditu erabaki guztiak. Horrela, ponentziako eledun-kide bakoitzaren talde parlamentarioak edo foru parlamentarien elkarteak zenbat foru parlamentari dituen, horrenbeste boto edukiko ditu eledun-kide horrek ponentzian.

**Bosgarrena.** Ponentziak laguntza eta lankidetza eskatu ahalko dio Nafarroako Gobernuari, eta, Legebiltzarreko Lehendakaritzaren bidez, kargu eta funtzionario eskudunak ponentziara etor daitezen eskatu ahalko du, edo beharrezkoak diren txostenak egin daitezen. Orobat eskatu ahalko du arloko beste aditu batzuk ere etor daitezen.

**Seigarrena.** Ponentziako kideen gehiengoak hala erabakitzen badu, ponentzian eginen diren agerraldiak hedabideei irekiak eta ikus-entzunezko bitartekoak erabiliz erretransmitituak izanen dira. Pertsona edo entitate pribatuen kasuan, galdetu beharko zaie ea onartzen duten agerraldia egitea, eta haien mintzaldia publikoa egitea ere. Bilera hauek ponentziako lehendakariaren zuzendaritzapean eginen dira. Hark, bilera-eskatzailearen mintzaldiaren ondoren, agerraldia egin behar duenari emanen dio hitza, eskaturiko gaiari buruzko informazioa azal dezan, gehienez ere hogeita hamar minutuz. Ondoren, ponentziako kideek izanen dute hitza, galderak egin edo haien jarrera azaltzeko, gehienez ere hamar minutuz. Bilera bukatuko da agerraldira etorritakoaren erantzunarekin, zeina hamar minutukoa izanen baita gehienez. Parte-hartzaileren batek hala eskaturik, lehendakariak galdera edo oharretarako beste txanda bat ireki ahalko du. Horiek egiteko bost minutu edukiko dituzte.

**Zazpigarrena.** Ponentziak agindu zaion lana bukatu arte eginen du lan, eta lan hori ponentzia eratu eta bi hilabeteko epean bukatu beharko du. Epe hori luzatzen ahalko da.

**Zortzigarrena.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2021eko martxoaren 10ean

Lehendakaria: Unai Hualde Iglesias